armvectores/hy_wikipedia_2023 huggingface dataset:
Ջորջթաուն (Կայմանյան կղզիներ)

Ջորջթաուն (անգլ.՝ George Town), Մեծ Բրիտանիայի անդրծովյան Վեստ Ինդիա տարածաշրջանում գտնվող Կայմանյան կղզիների մայրաքաղաքը։ Նավահանգիստ Կարիբյան ծովի ափին։ Գտնվում է Մեծ Կայման կղզում։
Կայմանյան կղզիների ոչ միայն վարչական, այլև ֆինանսական կենտրոնն է, որտեղ գտնվում են շուրջ 600 բանկային կազմակերպությունների գրասենյակներ։ Բացի այդ, քաղաքում կան առևտրի մի շարք կենտրոններ, զբոսաշրջային ջերմանավերի սպասարկման կետ, բեռնատար նավերի նորոգարան։ Նրա բնակչությանն ու այցելուներին սպասարկում է Օուեն Ռոբերթսի անվան միջազգային օդանավակայանը (անգլ.՝ Owen Roberts International Airport):
Globalization and World Cities Research Network-ի դասակարգման համաձայն՝ Ջորջթաունը դասվել է Beta քաղաքների շարքին։
2019 թվականի տվյալներով՝ քաղաքի բնակչության թվաքանակը եղել է շուրջ 40.200. այդ ցուցանիշով Ջորջթաունը Մեծ Բրիտանիայի անդրծովյան Վեստ Ինդիա տարածաշրջանում զբաղեցնում է առաջին տեղը։


== Տեսարժան վայրեր ==
Ֆորտ Ջորջ բերդը (XVII դար)
Սուրբ Իգնատիուս եկեղեցին (1982 թվական)
Կայմանյան կղզիների ազգային թանգարան. բացվել է 1990 թվականին, Իրա Թոմսոնի հավաքածուի հիման վրա


== Պատկերասրահ ==

		
		


== Կլիմա ==
Köppen climate classification-ի դասակարգման համաձայն՝ Ջորջթաունն ունի արևադարձային, մուսոնային կլիմա՝ մայիսից մինչև նոյեմբեր ձգվող շոգ ու խոնավ տարեշրջանով և դեկտեմբերից ապրիլ ձգվող տաք ու չոր տարեշրջանով։


== Ծանոթագրություններ ==


== Արտաքին հղումներ ==
Photos of George Town
Webcam in George Town
Սղորդ

Սղորդ, գյուղ Արևմտյան Հայաստանում, Բիթլիսի վիլայեթի Խլաթ գավառ։ Առաջին համաշխարհային պատերազմի նախօրեին ուներ 150 հայ բնակիչ (մոտ 20 տուն)։ Զբաղվում էին հացահատիկի մշակությամբ, այգեգործությամբ, անասնապահությամբ։ Բնակիչները բռնությամբ տեղահանվել են 1915 թվականին, մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանվել են տարբեր երկրներում։
(8886) Էլեագնուս

(8886) Էլեագնուս (անգլ.՝ Elaeagnus), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 9-ին Էրիկ Էլստի կողմից Կոսոլում։
Միջին հեռավորությունը Արեգակից կազմում է 2,24556 ա. մ., առավելագույնը մոտենում է 1,8017 ա. մ. հեռավորության վրա և հեռանում 2,6894 ա. մ.։ Արեգակի շուրջ մեկ ամբողջական պտույտ է կատարում 1229,09 երկրային օրվա ընթացքում, իր ուղեծրով շարժվելով միջինում 0,292899 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8886) Էլեագնուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաուսե

Սաուսե (իսպ.՝ Sauce), ոչ մեծ քաղաք Ուրուգվայի հարավային մասում՝ Կանելոնես դեպարտամենտում։  Ընկած է ազգային 6-րդ ավտոմայրուղու 36-րդ կիլոմետրի վրա, 67-րդ, 86-րդ և 107-րդ ազգային ավտոմայրուղիների հետ դրա հատման վայրի մերձակայքում։ Երկրի մայրաքաղաք Մոնտեվիդեոյի մետրոպոլիսային ընդլայնված տարածքի բաղկացուցիչ մասն է։


== Պատմություն ==
Բնակավայրը հիմնադրվել է 1851 թվականի հոկտեմբերի 12-ին, 1915 թվականի սեպտեմբերի 29-ին ստացել է գյուղի (Pueblo-ի) կարգավիճակ, 1925 թվականի մայիսի 15-ին նրա կարգավիճակը բարձրացվել, հասցվել է Villa-ի (փոքր քաղաքի) ։  1973 թվականի հունիսի 18-ին էլ Սաուսեին շնորհվել է Ciudad-ի (քաղաքի) կարգավիճակ։


== Բնակչություն ==
2011 թվականի մարդահամարի տվյալներով Սաուսևմ ապրում էր  6.132 մարդ։ 2010 թվականին՝ ընտրությունների նախօրյակին, ըստ Intendencia de Canelones-ի տվյալների՝ Սաուսե անվանումը կրող ամբոջ համայնքի բնակչության թվաքանակը կազմել է 12.041:

Աղբյուրը՝ Instituto Nacional de Estadística de Uruguay:


== Հնագիտություն ==
1997 թվականին ուրուգվայցի հնագետները Սաուսեի մերձակայքում պեղումներ կատարելիս հայտնաբերել են Lestodon-ի (հսկա համրուկների) անհետացած տեսակների մնացորդներ, ոսկրեր, որոնք իրենց վրա կրել են քարե գործիքներով մշակման ենթարկված լինելու նշաններ-վկայություններ։ Դա հիմք է տվել եզրակացնելու, որ մարդիկ այս վայրերում ապրել են դեռևս 30 հազար տարի առաջ։


== Ծանոթագրություններ ==


== Արտաքին հղումներ ==
INE map of Sauce
Arroyo del Vizcaíno - What we found arroyodelvizcaino.org
Ազոտի ենթախումբ

Ազոտի ենթախումբ, Մենդելեևի պարբերական համակարգի 5-րդ խմբի ոչ մետաղներ։ 5-րդ խմբի ոչ մետաղներն ենˋ  ազոտ՝ ˋN, ֆոսֆորˋ  P, արսենˋ  As, ծարիր՝ ˋSb և բիսմութˋ  Bi, տարրերը։ Դրանք բոլորն էլ p-տարերր են, արտաքին էլեկտրոնային թաղանթում ունեն հնգական էլեկտրոն։
5-րդ խմբի տարրերից առավել մեծ նշանակություն ունեն ազոտը և ֆոսֆորը։ Արսենի միացությունները թունավոր են։ «Սպիտակ արսենը» միջին դարերում օգտագործվել է որպես թույն։ Գինեթթվի անտիմոնային աղը երկար ժամանակ օգտագործվել է բժշկության մեջ։ Ծարիրը և բիսմութը մտնում են որոշ համաձուլվածքների բաղադրության մեջ։
Քննարկվող ենթախմբի տարրերի ատոմների արտաքին էներգիական մակարդակում առկա է հնգական էլեկտրոն, որոնցից երեքը զույգված չեն։ Դրանից բխում է, որ այս ենթախմբի տարրերի ատոմը կարող է այլ տարրերի ատոմներից երեք էլեկտրոն միացնելˋ համապաստխան միացություններում -3 օքսիդացման աստիճան դրսևորելով։ Սակայն դա տեղի է ունենում միայն իրենցից ավելի փոքր էլեկրաբացասականությամբ տարրերի, օրինակˋ ջրածնի ու մետաղների ատոմներին միանալիս։
Իսկ իրենցից ավելի մեծ էլեկտրաբացասականությամբ տարրերի ատոմներին միանալիս 5-րդ խմբի տարրերի ատոմներն էլեկտրոններ են տրամադրում ու դրական լիցքավորում։
Ազոտի ատոմի արտաքին էներգիական մակարդակում թափուր օրբիտալներ չկան, և այդ ատոմը չի կարող գրգռվել։ Ահա թե ինչու ազոտի բնութագրական վալենտականությունը 3 է։ Սակայն, դոնորակցեպտորային մեխանիզմով չորրորդ կապն առաջանալիս ազոտի ատոմը կարող է և քառավալենտ լինել։
5-րդ խմբի տարրերի ատոմի շառավիղը կարգաթվի մեծացման հետ մեծանում է, էլետրաբացասականությունըˋ փոքրանում, ուստի մետաղական հատկությունները մեծանում են. ազոտն ու ֆոսֆորը տիպական ոչ մետաղներ են, արսենն ու ծարիրը երկդիմի տարրեր են, իսկ բիսմութը մետաղ է։
Ազոտի մոլեկուլը երկատոմ է, իսկ ենթախմբի մնացած տարրերի առաջացրած պարզ նյութերի մոլեկուլները բարձր ջերմաստիճաններումˋ  գազային վիճակում, հիմնականում 4-ական ատոմներից են կազմված։
Cowboy Bebop Movie – Ask DNA

Cowboy Bebop Movie – Ask DNA՝ երրորդ մինի ալբոմը, որը թողարկվել է 2001 թվականին The Seatbelts խմբի կողմից։ Այն ներառում է մի քանի երգեր լիամետրաժ անիմացիոն Cowboy Bebop The Movie ֆիլմից։ Ի տարբերություն The Seatbelts խմբի մյուս սաունդրեկներից այս մեկն առավել փոփ կողմնորոշում ունի։


== Ստեղծագործությունների ցանկ ==
Նիկոլայ Չեռնիշևսկու հուշարձան (Մոսկվա)

Նիկոլայ Չեռնիշևսկու հուշարձան (ռուս.՝ Памятник Чернышевскому), ռուս ուտոպիստ փիլիսոփա, հեղափոխական-դեմոկրատ, գիտնական, գրաքննադատ, հրապարակախոս և գրող Նիկոլայ Չեռնիշևսկուն նվիրված հուշարձան Մոսկվայում։  Բացվել է 1988 թվականին Պոկրովսկիե դարպասներին կից պուրակում։ Հուշարձանի հեղինակներն են քանդակագործ Յուրի Ներոդան և ճարտարապետ Վ. Ա. Պետերբուրժցևը։ Ընդգրկված է գրանցման և պահպանման ենթակա քաղաքային և ցուցահանդեսային ձևով առաջնահերթ պահպանման կարիք ունեցող  հուշարձանների ցուցակում։
Չեռնիշևսկու բրոնզե արձանը տեղադրվել է սև գրանիտից պատրաստված ուղղանկյուն պատվանդանի վրա։ Չեռնիշևսկին պատկերված է նստարանին մտահոգ նստած, հագին անթև թիկնոց, քթին մեծ ակնոցներ, ձեռքերը ծալած ծնկների վրա։ Նրա կերպարն ընդհանրացված է, բայց ճանաչելի։ Քանդակագործը  Չեռնիշևսկուն ստեղծել է ավելի շատ փիլիսոփայի կերպարով, քան հեղափոխականի։
Պատվանդանի առջևի մասում գրված է «Նիկոլայ Գավրիլովիչ Չեռնիշևսկի»։ Հուշարձանը գտնվում է կլոր հրապարակի կենտրոնում։ Նրա ծայրերում կան չորս հնամենի լապտերներ։
Հուշարձանի տեղադրման վայրը պայմանավորված է այն հանգամանքով, որ այդ ժամանակ Պոկրովկա փողոցը կոչվում էր Չեռնիշևսկու փողոց։ Հուշարձանը հանդիսավորությամբ բացվել է 1988 թվականի հունիսի 24-ին, Չեռնիշևսկու 160-ամյակի կապակցությամբ։


== Գրականություն ==
Памятники монументального искусства Москвы: справ. изд. / Департамент культурного наследия г. Москвы. — М.: ООО «Милк Эдженси», 2016. — 404 с.: с. 264. ISBN 978-5-9907078-1-8.


== Ծանոթագրություններ ==
Լևոն Գրիգորյան (այլ կիրառումներ)

Լևոն Գրիգորյան, կարող է վերաբերել՝

Լևոն Գրիգորյան, ՀԽՍՀ վաստակավոր արտիստ, թավջութակահար։
Լևոն Գրիգորյան, հայ ռեժիսոր, սցենարիստ, գրող։
Լևոն Գրիգորյան, հայ շախմատիստ։
Լևոն Գրիգորյան, հայ ֆիզիկոս։
Լևոն Գրիգորյան, հայ իրավաբան։
Լևոն Գրիգորյան, հայ դաշնակահար, դիրիժոր։
Միխայելա Շաֆֆրատ

Միխայելա Շաֆֆրատ (գերմ.՝ Michaela Schaffrath, դեկտեմբերի 6, 1970(1970-12-06), Էշվայլեր, Ախեն, Aachen Government Region, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի պոռնոգրաֆիկ դերասանուհի։


== Անձնական կյանք ==
Ծնվել է 1970 թ.- դեկտեմբերի 6-ին Գերմանիայի Էշվայլեր քաղաքում։ 1994 թ.-ի դեկտեմբերի 7-ին ամուսնացել է Ակսել Շաֆֆրատի (գերմ.՝ Axel Schaffrath) հետ։ 2005 թ.-ին դեկտեմբերի 22-ին նա պաշտոնապես ամուսնալուծվել է Ակսել Շաֆֆրատից։


== Կարիերա ==
1999 թ.-ին եվրոպական հայտնի պոռնոռեժիսյոր Հարրի Ս. Մորգանը տեսնելով սիրողական պոռնոֆիլմ Միխայելայի և իր ամուսնու մասնկացությամբ՝ հետաքրքրվում է նրանով։ Արդյունքում Մորգանը նկարում է 8 պոռնոգրաֆիկ ֆիլմ Միխայելայի մասնակցությամբ, որտեղ նա հանդես է գալիս որպես պրոֆեսիոնալ դերասանուհի՝ Ջինա Ուայլդ կեղծանունով։
2000 թ.-ի ամռանը Միխայելան որոշում է այլևս չնկարահանվել պոռնոգրաֆիկ ֆիլմերում և իրեն փորձել որպես կինոդերասանուհի։ Այդ ժամանակից ի վեր նա նկարահանվում է գերմանական ֆիլմերում, տարբեր հեռուստասերիալներում և հեռուստաշոուներում։
2003 թ.-ն, այն բանից հետո երբ հաճախորդներից մեկը ճանաչում է դերասանուհուն, նա հաստատում է այն փաստը, որ լինում է Ֆրանկֆուրտի հասարակաց տներում և դա անում է ոչ թե հանուն փողի ՝ այլ սեփական սեռական ցանկությունների բավարարման համար։.


== Ծանոթագրություններ ==
Սղունդ

Սղունդ, գյուղ Արևմտյան Հայաստանում, Բիթլիսի վիլայեթի Խարզանի գավառակում կամ Մոտկանի գավառակում։


== Պատմություն ==
Բնակչությունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1914-1915 թվականներին ուներ 200 տուն բնակիչ, որից 70 տունը հայեր էին։


== Պատմամշակութային կառույցներ ==
Սղունդն ուներ Ս. Շամաշիկ և Ս. Հակոբ անունով եկեղեցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոցիալիստական դեմոկրատիա

Սոցիալիստական դեմոկրատիա, ժողովրդավարության ձև, որը ներառում է այնպիսի գաղափարախոսություններ, ինչպիսիք են բանվորական սովետների կոմունիզմը, դեմոկրատական սոցիալիզմը և սոցիալ-ժողովրդավարությունը, ինչպես նաև մարքսիստական ժողովրդավարությունը, ինչպիսին պրոլետարիատի դիկտատուրան է։ Կիրառվել է խորհրդային և այլ միակուսակցական մարքսիստ-լենինիստական համակարգերում (1917–1991)։ 
Սկզբունքները մշակել են Կարլ Մարքսն ու Ֆրիդրիխ Էնգելսը, որպես պետության մասին ուսմունքի բաղկացուցիչ մաս։ Վլադիմիր Լենինը լրացուցիչ զարգացրել է ուսմունքը։ Զարգացումն արտահայտվել է ԽՄԿԿ ծրագրում, մարմնավորվել սովետական սահմանադրություններում։ Լենինի պնդմամբ, սոցիալիստական դեմոկրատիան մշտապես զարգացող և կատարելագործվող երևույթ էր։ Ժողովրդական ներկայացուցչության սկզբունքը ԽՍՀՄ-ում պետք է կենսագործվեր ժողովրդական դեպուտատների խորհուրդների միջոցով։ Անմիջական դեմոկրատիայի մեթոդներն էին՝ բարձր կարևորության օրենքների նախագծերի համաժողովրդական քննարկումը, կուսակցական, արհմիութենական, կոմերիտական և հասարակական այլ կազմակերպությունների գործունեությունը, ժողովրդական վերահսկողության համակարգը և այլն, որոնց միջոցով խորհրդային քաղաքացիները ենթադրաբար պետք է մասնակցեին քաղաքական, արտադրական, կենցաղային և այլ հարցերի լուծմանը։ Ըստ ուսմունքի, կոմունիստական կուսակցությունը, որը մինչև 20-րդ դարի 80-ական թվականների ավարտը խորհրդային համակարգում մենաշնորհ դիրք ուներ, պետք է ենթադրաբար հանդես գար որպես «ամբողջ ժողովրդի շահերի արտահայտիչ», միաժամանակ հաշվի առներ բնակչության տարբեր խմբերի առանձնահատուկ շահերը, ապահովեր դրանց բավարարումը միասնական քաղաքականությամբ։ 
Սոցիալիստական դեմոկրատիաի կարևորագույն սկզբունքներից էր իրավահավասարությունը։ Սոցիալիստական հասարակության քաղաքացիների քաղաքական իրավահավասարությունն արտահայտվում էր այն բանում, որ բոլոր քաղաքացիները կարող են մասնակցել պետության գործերի կառավարմանը, անկախ ռասայական և ազգային պատկանելությունից, սեռից, կրոնից, դավանանքից, կրթությունից և այլ գործոններից։ Սոցիալիստական դեմոկրատիայի ձևերը բազմազան են։ Մարքսիս-լենինյանները մերժում էին ձախ ռևիզիոնիստական գաղափարախոսների «մաքուր», «անդասակարգ» դեմոկրատիայի գոյությունը։
Աբասգյոլ (այլ կիրառումներ)

Աբասգյոլ, կարող է վերաբերել՝

Աբասգյոլ, գյուղ Երևանի նահանգի Սուրմալուի գավառում։
Աբասգյոլ, լճակ Երևանի նահանգի Սուրմալուի գավառում։
Աբասգյոլ, լեռնանցք Հայկական պար լեռնաշղթայի արևելյան մասում։
Նովոպավլովկա (գյուղ, Զիանչուրինսկի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ռուս.՝ Новопавловка, բաշկիրերեն՝ Яңы Павловка), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 506 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տավուշի լեռներ

Տավուշի լեռներ, Տավուշի լեռնաշղթա, լեռներ Հայաստանի Տավուշի մարզում, Միափորի լեռների հյուսիսային ճյուղավորություններից, Տավուշ և Խնձորուտ գետերի միջև։ Ամենաբարձր գագաթը Մեծլանջ լեռն է (2052 մ), երկարությունը՝ 38 կմ։


== Ծանոթագրություններ ==
Մովսես Գ Տաթևացի

Մովսես Գ Տաթևացի, (աղբյուրներում հիշատակվում է նաև որպես՝ Մովսես Գ Սյունեցի, Աճանանցի, Խոտանանցի, ծնվել է 1578, գ. Խոտանան (Սյունիք) – 1632, Երևան, ամփոփվել է Կոզեռնի գերեզմանոցում), Ամենայն հայոց կաթողիկոս 1629 թվականից։ Հաջորդել է Դավիթ Դ Վաղարշապատցուն։


== Կենսագրություն ==
Կրթություն ստանալով Տաթևի վանքում՝ 1592 թվականին ձեռնադրվում է կուսակրոն աբեղա, մեկնում Ամիդ և մինչև 1606 թվականը աշակերտում Սրապիոն Եդեսացուն (Ուռհայեցի)։ 1610 թվականից Երուսաղեմում դարձել է Սբ. Հարություն տաճարի լուսարար։ 1613 թվականին վերադառնում է Տաթև, մտնում Սյունյաց Մեծ անապատ։ Նախքան կաթողիկոս դառնալը՝ հիմնել է դպրոցներ, զբաղվել դրանց բարեկարգման հարցերով, կարգավորել Սյունիքի վանքերը։
Մոտ 1620 թվականին Երևանում քարոզում է Սուրբ Կաթողիկե եկեղեցում, վերաշինում Երևանի Սբ. Անանիա առաքյալ անապատը, կարգավորում է Այրարատի եկեղեցիներն ու վանքերը, վերաբացում Հովհաննավանքի և Սաղմոսավանքի վանական դպրոցները։ 1623 թվականին ձեռնադրվում է եպիսկոպոս, 1626 թվականին Սպահանում է։ Պարսից շահ Աբբաս I-ը, 1627 թվականի հունվարին ներկա գտնվելով և հիանալով Սուրբ Ծննդյան տոնի՝ նրա կատարած արարողությամբ, պարգև է առաջարկել և տվել խնդրածը՝ Սբ. Էջմիածնի վանքի լուսարարի պաշտոն և վանքը նորոգելու թույլտվություն-հրովարտակ։ 1627 թվականի հունիսից վերանորոգում է Սբ. Էջմիածնի վանքը, Վեհարանը, օժանդակ կառույցները և պարիսպները։ 1628 թվականի սկզբից հիշատակվում է որպես «ընտրեալ կաթողիկոս», պաշտոնապես օծվում է 1629 թվականի հունվարի 13-ին։
Մովսես Գ Տաթևացին շահից ստանում է իր կաթողիկոսության հաստատման և Ս. Էջմիածնի վանքի պարտքի զիջման հրովարտակներ։ Իր աշակերտների և հետևորդների (Փիլիպոս Աղբակեցի, Խաչատուր Կեսարացի, Եսայի Կարճավանցի և ուրիշներ) հետ վերակենդանացնում է ավերված Արևելյան Հայաստանի մշակութային, կրթական, լուսավորական և գրական կյանքը, վերականգնում ու բարվոքում եկեղեցիներն ու վանքերը։
Կաթողիկոսական գահին Մովսես Գ Տաթևացուն հաջորդում է Փիլիպոս Ա Աղբակեցին։


== Աղբյուրներ ==
Առաքել Դաւիրժեցի, Գիրք պատմութեանց, Երեւան, 1990։


== Գրականություն ==
Ներսէս Ակինեան, Մովսէս Գ. Տաթեւացի Հայոց կաթողիկոսն եւ իր ժամանակը, Վիեննա, 1936։
Կարապետ եպս. Ամատունի, Մովսէս Գ Տաթեացի կաթողիկոս Էջմիածնի, Վենետիկ-Ս. Ղազար, 1992 (Հայագիտական մատենաշար «Բազմավէպ» 39)։


== Ծանոթագրություններ ==


== Արտաքին հղումներ ==
Մովսես Գ Տաթևացին «Նոյյան տապանի» հիշարժան տարեթվերում
Մայիսի 14-ը Մովսես Տաթեւացու հիշատակության օրն է։
Վազգեն Դավթյան

Վազգեն Գաբրիելի Դավթյան (1915, Դիլիջան, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Վազգեն Դավթյանը ծնվել է 1915 թվականին, Դիլիջանում։ 1935-1936 թվականներին ավարտել է քաղաքի միջնակարգ դպրոցը, ուսուցիչ է աշխատել Կրասնոսելսկի շրջանի Վերին Ճամբարակ, Սևանի շրջանի Ծովագյուղ, Դիլիջանի Կույբիշև գյուղերում։
Երբ սկսվել է Գերմանա-խորհրդային պատերազմը, Դավթյանը զորակոչվել է կարմիր բանակ։ Նրան ուղարկել են Բաքու՝ ռազմական ուսումնարանում սովորելու։ Ուսումնարանն ավարտելուց հետո մեկնել է ռազմաճակատ, կռվել 347-րդ դիվիզիայի 1179-րդ գնդի կազմում, մասնակցել Մարիուպոլ և Մելիտոպոլ քաղաքների ազատագրմանը։ Ղրիմի ազատագրման մարտերից մեկի ժամանակ Դավթյանն առաջադրանք է ստացել, որը կատարել է հաջողությամբ, որի համար պարգևատրվել է Կարմիր աստղի շքանշանով։ Դավթյանը մասնակցել է Սապուն-Գորա բարձունքի և Սևաստոպոլ քաղաքի համար մղվող մարտերին, որտեղ վիրավորվել է, ապաքինվելուց հետո մեկնել է ռազմաճակատ, այս անգամ՝ 78-րդ հրաձգային դիվիզիայի 458-րդ գնդում, որպես դասակի հրամանատար։ Զորամասը գտնվել է Չեխոսլովակիայում՝ Լուչինեց բնակավայրում։ Կլիմովեց քաղաքն ազատագրելուց հետո զորամասը տեղափոխվել է Հունգարիա։ Դավթյանը մասնակցել է Բուդապեշտում մղվող փողոցային մարտերին, որի համար պարգևատրվել է «Բուդապեշտի ազատագրման համար» մեդալով։ Մասնակցել է նաև Բալատոնյան ճակատամարտին, Հունգարիայի ազատագրման մարտերին։
Պատերազմի հաղթական ավարտից հետո Դավթյանը վերադարձել է հայրենի քաղաք և նվիրվել մանկավարժական աշխատանքին։ Բարեխիղճ աշխատանքի համար արժանացել է մի շարք կառավարական պարգևների։ 1977 թվականին Դավթյանն անցել է կենսաթոշակի։


== Պարգևներ ==
Կարմիր աստղի շքանշան
«Բուդապեշտի ազատագրման համար» մեդալ


== Ծանոթագրություններ ==
Դավիթ Պառավյան

Դավիթ Արթուրի Պառավյան (ռուս.՝ Давид Артурович Паравян, մարտի 8, 1998(1998-03-08), Մոսկվա, Ռուսաստան), հայազգի ռուսաստանցի շախմատիստ, գրոսմայստեր (2017), Ռուսաստանի սպորտի վարպետ։


== Կենսագրություն ==
Ծնվել է 1998 թվականի մարտի 8-ին Մոսկվա քաղաքում։ Շախմատով սկսել է զբաղվել 4 տարեկանից, այնուհետև ընդունվել է Մոսկվայի Տիգրան Պետրոսյանի անվան շախմատի դպրոց։
Շախմատի մարզիչները եղել են գրոսմայստերներ Վալերի Չեխովն ու Վլադիմիր Բելովը։
2012 թվականին դարձել է Ռուսաստանի շախմատի առաջնության մինչև 12 տարեկանների հաղթող։
2014 թվականին Շախմատի աշխարհի պատանեկան օլիմպիադայում  դարձել է 2-րդ մրցանակակիր։ Նույն տեղը զբաղեցրել է նաև 2015 թվականին՝ Մոսկվայի առաջնությունում։
2017 թվականին Չիգորինի հուշամրցաշարում  Դավիթը կիսել է 1-4-րդ տեղը, իսկ լրացուցիչ արդյունքներով զբաղեցրել 2-րդ հորիզոնականը։
2018 թվականին շախմատի Եվրոպայի գավաթի թիմային խաղարկությունում զբաղեցրել է 3-րդ տեղը։ Նույն թվականին դարձել է Ռուսաստանի գավաթի արծաթե մեդալակիր։ 
2018, 2019 թվականներին մասնակցել է շախմատի արագ և կայծակնային աշխարհի առաջնություններին։
2020 թվականի հունվարին Ջիբրալթարի մրցաշարում կիսել է 1-7-րդ տեղը, իսկ առաջին տեղի պայքարում զբաղեցրել 1-ին տեղը։


== Մարզական արդյունքներ ==


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Էջը chess.com կայքում
Լյուկ Մաքշեյն

Լյուկ Մաքշեյն (անգլ.՝ Luke James McShane, հունվարի 7, 1984(1984-01-07), Լոնդոն, Միացյալ Թագավորություն), անգլիացի շախմատիստ, գրոսմայստեր (2000 թ.)։
Մինչև 10 տարեկան տղաների 1992 թվականի աշխարհի չեմպիոն։
Ազգային հավաքականի կազմում չորս անգամ մասնակցել է համաշխարհային օլիմպիադաներին (2002 թ., 2004 թ., 2010 թ., 2022 թ.)։


== Մարզական նվաճումներ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
A short interview with McShane about his win at Kuppenheim, 2003
An interview conducted by Geoffrey D Borg at the 2003 European Individual Championship (retrieved from the Internet archive)
Չըրալը

Չըրալը (թուրքերեն՝ Çıralı), քաղաքատիպ ավան Թուրքիայի հարավարևմտյան մասում, Անթալիայի մարզում։ Գտնվում է Կեմերի մոտ ։ 1980-ական թվականներին այստեղ արագ տեմպերով սկսեց զարգանալ զբոսաշրջությունը։ Հիմնականում Չըրալը գալիս են Գերմանիայից, Մեծ Բրիտանիայից, Իտալիայից, Հայաստանից, Վրաստանից և այլն։ Չըրալըի լողափը պահպանվում է շրջակա միջավայրի պաշտպանության եվրոպական միության կողմից։ Քաղաքի բնակչությունը հիմնականում զբաղվում է գյուղատնտեսությամբ։ Խոշոր հյուրանոցներ և ռեստորաններ այստեղ չկան։ Պլինիոս Ավագը նշում էր, որ տեղանքում, ըստ հունական լեգենդի, բնակվել է Քիմեռը։ Չըրալըի մոտ է գտնվում Մուսա լեռը։


== Ծանոթագրություններ ==
Գուդովո (գյուղ, Գլուխովի շրջան)

Անվան այլ կիրառումների համար տե՛ս՝ Գուդովո (այլ կիրառումներ)Գուդովո (ուկրաիներեն՝ Гудове), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Գուդովո գյուղում բնակվում էր 54 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շոնի (Կանզաս)

Շոնի, երբեմն նաև Շաունի կամ Շոունի (անգլ.՝ Shawnee), քաղաք ԱՄՆ-ի Կանզաս նահանգի Ջոնսոնի շրջանում։ Քաղաքը անվանումը ստացել է հնդկական Շոունի ցեղախմբից։


== Աշխարհագրություն, տրանսպորտ ==
Քաղաքը գտնվում է նահանգի հյուսիս-արևելքում։ Արևելքից սահմանակցում է Մերիամ քաղաքին, հարավ-արևելքից՝ Օվերլենդ-Պարկին, հյուսիսից՝ Լեյք-Կիվիրին, իսկ հյուսիսային և արևմտյան սահմանները ձևավորում է Կանզաս գետը։    
Քաղաքը զբաղեցնում է 111 կմ² տարածք, որից 2,6 կմ²-ին զբաղեցնում են ջրային տարածքները։ Քաղաքի խոշորագույն կանաչ գոտին «Շոնի-Միշն» այգին է, որը զբաղեցնում է գրեթե 6,5 կմ² տարածք, այդ թվում՝ գրեթե 0,5 կմ² մակերեսով լիճ։ Այգին բացվել է 1964 թվականին և համարվում է շրջանի խոշոր և նահանգի առավել շատ այցելվող տարածք։   
Քաղաքի միջով անցնում են I-35, I-435, I-635 խոշոր ավտոմայրուղիները։ 


== Պատմություն ==
Առաջին անգամ հնդկական բնակչությունը այստեղ հայտնվել է 1831 թվականին։ Շոնին քաղաքի կարգավիճակ է ստացել 1922 թվականին։ 
2010 թվականին «Գումար» ամսագրի «ԱՄՆ-ում ապրելու լավագույն տեղեր» ցանկում քաղաքը զբաղեցրել է 17-րդ հորիզոնականը։ Ընտրության չափանիշները բնակարանների մատչելիությունը, օդի մաքրությունը, աշխատանքի վայրից տուն գնալու վրա ծախսած միջին ժամանակն է։ 
2015 թվականին քաղաքապետ է դարձել Միշել Դիսթլերը, ով քաղաքի պատմության մեջ դարձել է առաջին կին քաղաքապետը։ 


== Ժողովրդագրություն ==
Քաղաքի ողջ գոյության ընթացքում բնակչությունը աճել է, հատկապես 1950-ական թվականներին, երբ բնակչությունը ավելացել է գրեթե 11 անգամ։ 

2010 թվական2010 թվականի մարդահամարով Շոնիում ապրում էր 62 209 մարդ, 16 876 ընտանիք։ Բնակչության 86,3%-ը սպիտակամորթ են, 5,3%-ը՝ սևամորթներ և աֆրոամերիկացիներ, 0,4%-ը՝ բնիկ ամերիկացիներ։
Բնակչության 27,7%-ը եղել են 18 տարեկանից ցածր, 6,9%-ը՝ 18-ից 24 տարեկան, 28,7%-ը՝ 25-ից 44 տարեկան, 26,6%-ը՝ 45-ից 64 տարեկան, 10,1%-ը՝  65-ից բարձր։ Միջին տարիքը եղել է 36,4 տարեկանը։ 

2012 թվական2012 թվականի տվյալներով տնտեսության միջին եկամուտը կազմել է տարեկան 71 475 դոլար։
2015 թվական
2015 թվականին բնակչությունը կազմել է 64 680 մարդ։
Այլ տվյալներ

Քույր քաղաք — Էրֆուրտ,  Գերմանիա


== Ծանոթագրություն ==


== Գրականություն ==
Фрэнк У. Блэкмар. «Kansas: A Cyclopedia of State History, Embracing Events, Institutions, Industries, Counties, Cities, Towns, Prominent Persons, Etc.» В трёх томах; Standard Publishing Co; 944 / 955 / 824 стр., 1912. (Том 1 — скачать 54 Мб PDF eBook),(Том 2 — Скачать 53 Мб PDF eBook), (Том 3 — Скачать 33 Мб PDF eBook)


== Արտաքին հղումներ ==
Քաղաքի պաշտոնական կայք(անգլ.)
Քաղաքի առևտրի պալատը(անգլ.)
քաղաքի տնտեսական զարգացման վարչություն(անգլ.)
քաղաքի հանրային գրադարան Archived 2019-01-21 at the Wayback Machine.(անգլ.)
քաղաքային թանգարան(անգլ.)
Քաղաքի պատմություն(անգլ.)
Shawnee Dispatch.com(անգլ.)
(9586) 1990 SG11

(9586) 1990 SG11, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,450371 ա. մ., առավելագույնը մոտենում է 1,9823 ա. մ. հեռավորության վրա և հեռանում 2,9184 ա. մ.։ Արեգակի շուրջ մեկ ամբողջական պտույտ է կատարում 1401,03 երկրային օրվա ընթացքում, իր ուղեծրով շարժվելով միջինում 0,256955 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9586) 1990 SG11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փյանջ

Փյանջ (տաջ.՝ Панҷ), գետ Ասիայում, Ամուդարյայի ձախ վտակը։ Ձևավորվում է Պամիր և Վախանդարյա գետերի միախառնումից։ Ակունքի բարձրությունը ծովի մակերևույթից կազմում է 2817 մ։ Սահմանային գետ է, բաժանում է Աֆղանստանը (ձախ ափ) և Տաջիկստանը (աջ ափ)։ Բացառություն է կազմում Խատլոնի մարզի Խամադոնի շրջանում մի փոքր հատված, որտեղ գետի հունի փոփոխման պատճառով Տաջիկստանի մի փոքր հատված հայտնվել է ձախ ափում։ Երկարությունը 921 կմ է, ջրահավաք ավազանի մակերեսը՝ 114 հզ. կմ², ջրի միջին ծախսը՝ 1000 մ³/վ։ Ջրերն օգտագործվում են ոռոգման համար։


== Անվան ստուգաբանություն ==
Անվանումը իրաներեն նշանակում է «հինգ», բայց քանի որ վտակները զգալիորեն շատ են այդ թվից, ապա տարբեր մեկնաբանողներ այդ հնգյակի մեջ են ներառում տարբեր գետեր, ամենից հաճախ՝ Պամիր, Վախանդարյա, Գունտ Բարտանգ և Վանչ։ 


== Պատմություն ==
Փյանջի հովտով է անցնում Դուշանբե-Խորոգ ավտոմայրուղու մի հատվածը։ Յորխդարայի և Փյանջի միախառնման մոտ գտնվում է Յորխ գյուղը (կիշլակը)։ Փյանջի վերին հոսանքներում հնագետները հայտնաբերել են հնագույն ժամանակների բնակատեղիներ։


== Վտակներ ==
Բարտանգ
Վանչ
Յորխդարա
Տանգշև


== Ծանոթագրություն ==
Բոսթոնյան տերիեր

Բոսթոնյան տերիեր, շան ցեղատեսակ։ Բուծվել է 19-րդ դարում՝ ԱՄՆ-ում, անգլիական տերիերի և անգլիական բուլդոգի  միջտեսակային խաչասերման մեթոդով, որին հաջորդել է այլ ցեղատեսակների հետ խաչասերումը։ 1893 թվականին բոսթոնյան տերիերը ճանաչվել է որպես բուլտերիերի առանձին ցեղատեսակ։ 1979 թվականից այն հանդիսանում է Մասաչուսեթս նահանգի պաշտոնական խորհրդանիշ։


== Ցեղատեսակի պատմություն ==
Ցեղատեսակի ծագումը տեղի է ունեցել Բոսթոնում։ 1890 թվականին Չարլզ Լիլանդը ստեղծել է ակումբ՝ նոր ցեղատեսակի սիրահարների համար, և ակումբի անդամները համաձայնել և հաստատել են դրա չափանիշները։ Մինչ այժմ չափանիշները ենթարկվել են  նվազագույն փոփոխությունների։ Նոր ցեղատեսակը բավական շատ անուններ է ունեցել, այդ թվում՝ «կլորագլուխ բուլդոգ», «ամերիկյան բուլտերեր» և «բոսթոնյան մետիս»։ Ցեղատեսակի ճանաչումը դժվար է եղել, բայց այնուամենայնիվ  AKC (Amerikan Kenel Club),  այն ճանաչել է 1893 թվականին։
Առաջին անգամ արու բոստոնյան տերերը գրանցվել է Հեկտոր մականունով։ Առաջին ցուցահանդեսը կայացել է 1896 թվականին, հաղթել է Թոփսի անունով շունը։ Ցեղատեցակը արագորեն հայտնի է դարձել, 1920-1963 թվականներին՝ AKC-ի կողմից գրանցված ցեղատեսակների շարքում, առաջին տասնյակում էր։


== Ցեղատեսակի կշիռ ==
FCI-ի չափանիշներով, բոստոն տերիերը, տարբերակվում է 3 դասի չափերով։

մինչև 6,8 կգ։
6,8—9,0 կգ։
9,0—11,35 կգ։


== Ծանոթագրություններ ==


== Արտաքին հղումներ ==
Информация об американском клубе породы бостон-терьер на официальном сайте АКС
Сайт НКП Бостон-терьер
Մ101 հաուբից

105-միլիմետրանոց Մ101 հաուբից (անգլ.՝ 105 mm Howitzer M101, ավելի վաղ տարբերակը՝ 105 միլիմետրանոց Մ2Ա1 հաուբից), Երկրորդ համաշխարհային պատերազմի շրջանի ամերիկյան հաուբից։ Զենքը զանգվածային արտադրվել է 1941 թվականից ի վեր, գտնվելել կամ դեռ գտնվում է աշխարհի բազմաթիվ երկրների սպառազինության կազմում։ Երկրորդ համաշխարհային պատերազմի ժամանակ այս զենքով զինված է եղել M7 Priest ամերիկյան խոշոր սերիական ինքնագնաց հրետանային կայանքը։


== Ստեղծման պատմություն ==
105-միլիմետրանոց հաուբիցի մշակումն սկսվել է 1919 թվականից։ Աշխատանքը շատ դանդաղ է ընթացել։ 1928 թվականին թնդանոթն ստեղծվել է և ստացել Մ1 անվանումը, բայց սպառազինության մեջ չի ընդունվել և զանգվածային արտադրություն չի ունեցել։
1934 թվականին հաուբիցը մի փոքր փոփոխության է ենթարկվել և ստացել Մ2 անվանումը, բայց, այնուամենայնիվ, սպառազինության մեջ չի ներառվել և արտադրության չի անցել։
Հաջորդ 6 տարիների ընթացքում կոնստրուկտորներն ստեղծել են շարժական հենոցներով նոր հրետասայլ։ Վերջապես, 1940 թվականի մարտին նոր հրետասայլը հաստատվել է և հաուբիցն ստացել է Մ2Ա1 անվանումը։ Հաուբիցն այդ տեսքով ու անվանումով ընդունվել է սպառազինություն և 1941 թվականին անցել զանգվածային արտադրության։ Արտադրությունն իրականացրել է Ռոկ-Այլենդի արսենալը։


== Կառուցվածք ==
Մ101 հաուբիցն ուներ առանձին պարկուճավոր լիցքավորում և ամենաբարձր լիցքի դեպքում կրակոցի առավելագույն հասողությունը հասնում էր 11,2 կիլոմետրի։
Երկրորդ համաշխարհային պատերազմում և դրանից հետո երկար ժամանակ ԱՄՆ բանակում թնդանոթը եղել է հիմնական միջին հաուբիցը։ Թնդանոթը ակտիվ մասնակցություն է ունեցել Կորեական և Վիետնամի պատերազմներում։ Նույնիսկ Մ102 ավելի նոր հաուբիցը չի կարողացել ԱՄՆ բանակի սպառազինության մեջ ամբողջությամբ փոխարինել Մ101-ին։ Միայն սպառազինության մեջ 105-միլիմետրանոց Մ119 քարշակային հաուբիցի ընդունումից հետո Մ101-ը պաշտոնապես հանվել է ԱՄՆ բանակի սպառազինությունից։ Սակայն ՆԱՏՕ-ում ԱՄՆ-ին դաշնակից երկրների և այլ պետությունների բանակներում, որոնք կենտրոնացած են ամերիկյան զենքերի գնման վրա, Մ101 հաուբիցը գործում է մինչ օրս։ Որոշ դեպքերում այն ԱՄՆ-ի սահմաններից դուրս արտադրության է դրվել այլ անվանումներով և կատարելագործվել է մշակողներից անկախ։


== Մարտական կիրառություն ==
Երկրորդ համաշխարհային պատերազմի ավարտից հետո Մ101 հաուբիցն առավել ակտիվորեն օգտագործվել է Վիետնամի դեմ պատերազմում։ Ամերիկյան և հարավային վիետնամական շատ մեծ թվով թնդանոթներ գրավել է Հյուսիսային Վիետնամը։ Lam Son 719 գործողության ընթացքում գործի է դրվել 152 հարավվիետնամական  և 6 ամերիկյան 105-միլիմետրանոց թնդանոթ։ Մարտական գործողությունների ընթացքում հարավային վիետնամցիները կորցրել են 70 թնդանոթ, հիմնականում հակամարտկոցային պայքարի ընթացքում։ 1975 թվականին Հյուսիսային Վիետնամը գրավել է գրեթե 1000 հատ Մ101 թնդանոթ։
Մ101 հաուբիցի մասնակցությամբ մեկ այլ խոշոր հակամարտություն էր Իրան-իրաքյան պատերազմը։ Պատերազմի սկզբին Իրանն ունեցել է 370 միավոր Մ101, պատերազմի ավարտին մնացել է 130-ը։
Իրաքի հետ պատերազմից առաջ Քուվեյթն ունեցել է 16 միավոր Մ101 թնդանոթ, կոնֆլիկտի ընթացքում դրանք բոլորը կորցրել է։


== Համեմատական բնութագիր ==


== Սպառազինության մեջ ==


== Ծանոթագրություններ ==


== Արտաքին հղումներ ==
«M101 — 105 mm Howitzer»։ PakDef։ Արխիվացված է օրիգինալից 2012-02-25-ին
Ծալենջիխայի շրջան

Ծալենջիխայի շրջան (վրաց.՝ წალენჯიხის მუნიციპალიტეტი՝ ծալենջիխաս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Սամեգրելո և Զեմո-Սվանեթի երկրամասի (մխարեի) կազմի մեջ։ Վարչական կենտրոնը Ծալենջիխա քաղաքն է։
Դրևյա

Դրևյա, Նորվեգիայի ինքնավար շրջաններից է Նուրլանում։ Դրևյա եկեղեցին կարևոր նշանակություն ունի վարչական միավորի համար։ 


== Պատմություն ==
Դրևյայի վարչական միավորը հիմնադրվել է 1927 թվականի հուլիսի 1-ին։ Այն առանձնացել է Վեֆսն մեծ վարչական միավորից և ստեղծել սեփական վարչական շրջանը։ Կա 964 բնակիչ այդ նոր վարչական միավորում։
1962 թվականի հունվարի 1-ին Դրևյան միացավ Ելսֆյորդի վարչական միավորին(Վերշն)։ Մինչև ձուլվելը Դրևյան ուներ 1,001 բնակիչ։
Դրևյա (գետ) գետի անունով է կոչվել ինքնավար շրջանը։ Գետը հոսում է Դրեվվանթնետից դեպի Վեֆսնյորդեն։ Գետի անունը ծագում է drav բառից, որը նշանակում է աղբ կամ անմշակ` այսպիսով նշանակելով անմաքուր ջուր։


== Ծանոթագրություններ ==
Մ.թ.ա. 526


== Դեպքեր ==


== Ծնունդներ ==


== Մահեր ==
Կենդանիների շամպուն

Կենդանիների շամպուն, տնային կենդանիների վրա տարածված լվերի և մազակերների ոչնչացման համար նախատեսված շամպուն։ Մաքրում է կենդանիների մազածածկույթը աղտոտությունից, փոշուց և քրտնագեղձերի ու ճարպագեղձերի արտազատուկներից։ Կենդանիների շամպունը թունավոր է և հարկ է պահել սննդամթերքից հեռու, երեխաների և տնային կենդանիների համար անմատչելի տեղում։
Միրնոե (գյուղ, Ժովտնևի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1991 թվականին։
2001 թվականի տվյալներով Միրնոե գյուղում բնակվում էր 719 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անընդհատ խումբ

Անընդհատ խումբ,  
  
    
      
        
          
            
              G
              ^
            
          
        
        =
        (
        G
        ,
        
        T
        )
      
    
    {\displaystyle {\hat {G}}=(G,\;T)}
   զույգը (որտեղ 
  
    
      
        G
      
    
    {\displaystyle G}
  –ն է, իսկ 
  
    
      
        T
      
    
    {\displaystyle T}
  -ն՝ 
  
    
      
        G
      
    
    {\displaystyle G}
   բազմության վրա տված կոչվում է տոպոլոգիական կամ Անընդհատ խումբ, եթե 
  
    
      
        χ
        (
        x
        ,
        
        y
        )
        =
        x
        ⋅
        
          y
          
            −
            1
          
        
      
    
    {\displaystyle \chi (x,\;y)=x\cdot y^{-1}}
   բանաձևով որոշված 
  
    
      
        χ
        :
        
          
            
              G
              ^
            
          
        
        ×
        
          
            
              G
              ^
            
          
        
        →
        
          
            
              G
              ^
            
          
        
      
    
    {\displaystyle \chi :{\hat {G}}\times {\hat {G}}\rightarrow {\hat {G}}}
   արտապատկերումն անընդհատ արտապատկերում է։ Այլ կերպ ասած, Անընդհատ խումբ և՛ խումբ է, և՛ տոպոլոգիական տարածություն, ընդ որում այնպես, որ «
  
    
      
        ⋅
      
    
    {\displaystyle \cdot }
  » խմբային և հակադարձին անցնելու գործողությունները, որպես արտապատկերումներ, անընդհատ են։ Անընդհատ խմբի պարզագույն օրինակներ են միավոր շրջանագծի կամ երկչափանի ոլորտի պտտումների խումբը (եթե շրջանագիծն ու ոլորտը դիտենք որպես 
  
    
      
        
          R
          
            3
          
        
      
    
    {\displaystyle R^{3}}
   էվկլիդեսյան տարածության ենթաբազմություններ)։
Մասնավոր դեպքում, երբ 
  
    
      
        
          
            
              G
              ^
            
          
        
      
    
    {\displaystyle {\hat {G}}}
  -ն ողորկ բազմաձևություն է, այն կոչվում է Լիի խումբ։ Ինչպես Լիի խմբերի, այնպես էլ ավելի ընդհանուր տիպի տոպոլոգիական խմբերի տեսությունները մեծ զարգացում են ստացել և լայն կիրառություններ գտել բազմաթիվ ասպարեզներում։
Կոչված են ապրելու

Կոչված են ապրելու, 1960 թ. «Հայֆիլմ» կինոստուդիայում նկարահանված սև-սպիտակ ֆիլմ։


== Սյուժե ==
Ֆիլմը բաղկացած է 4 նովելից։ Դրանցից մեկը պատմում է երկու եղբայրների մասին։ 1915 թ. Մեծ Եղեռնի տարիներին նրանք կորցրել են միմյանց։ Եղբայրներից մեկը հայտնվել է Ամերիկայում, մյուսը զոհվել է Հայրենական Մեծ պատերազմում։ Ամերիկայում բնակվողը վերադառնում է Հայաստան՝ ցանկանալով գտնել եղբոր ընտանիքը։


== Դերերում ==
Գուրգեն Արամյան – Գուրգեն Թոնունց
Պետրոսյան – Դավիթ Մալյան
Վովա – Ս. Մարգարյան
Մաշա – Ա. Բադալյան
Ստեփան – Վալենտին Բրիլեև
Մարֆա – Մ. Բլինովա
ծերունի – Ա. Բենիամինով
Օստապ – Պ. Վեսկլյարով
Սաշկո – Լ. Բարաշկով
Առնոլդ – Ֆ. Յավորսկի
Նատաշա – Դանուտա Ստոլյարսկայա
մորաքույր Տանյա – Օ. Լեբզակ
Լյուբա – Ե. Մուրատովա
Կոստյա – Ե. Ագաֆոնով
Մարչելլո – Ս. Դավիդյան
Վազգեն Արամյան – Պ. Լուսպեկաև
Դմիտրի Պետրովիչ – Ա. Սոլովյով
Անյա – Ռ. Մակագոնովա
Գրիշա – Գ. Յուխտին
գնդապետ – Մ. Բելոուսով


== Ծանոթագրություններ ==
Կենտրոնական հրապարակ (Տոլյատի)

Տոլյատիի Կենտրոնական հրապարակ (ռուս.՝ Центральная площадь), հրապարակ Ռուսաստանի Սամարայի մարզի Տոլյատի քաղաքի Կենտրոնական շրջանում։


== Նկարագրություն ==
Կենտրոնական հրապարակը ձևավորվել է Խաղաղության և Լենինի փողոցների հատման վայրում։ Կենտրոնական հրապարակը համարվում է հասարակական, գործարար գոտի և քաղաքի մշակութային ու քաղաքական կյանքի միջուկը։ Հրապարակի հարավային հատվածը ուղղված է դեպի Լենինի զբոսայգի, որը համարվում է պուրակային և զբոսավայրային գոտի։
1977 թվականին հրապարակում տեղադրվեց գորշ գրանիտից հուշաքար, որի վրա գրված էր «Այստեղ կառուցվելու է «Փառք աշխատանքին» հուշարձանը»։ Այստեղ նախատեսվում էր կառուցել հուշարձան Լենինի և Աշխատանքային կարմիր դրոշի շքանշանակիր Կույբիշևհիդրոշին ընկերության շինարարների պատվին։ Սակայն անցան տասնամյակներ հուշարձանը չկառուցվեց և Կենտրոնական հրապարակի վերակառուցման ժամանակ այն տեղափոխվեց մոտակա Կենտրոնական զբոսայգի, որտեղ էլ 2006 թվականի օգոստոսի 10-ին բացվեց «Փառք աշխատանքին» հուշարձանը։
Հրապարակի համալիրի մեջ մտնում են`  

«Տոլյատտի» մշակույթի պալատ
«Ժիգուլիների աստղ» հյուրանոց
«Սուրբ Նիկողայոս Զմյուռնացի» հուշարձան (քանդակագործ՝ Ալեքսանդր Ռուկավիշնիկով, հուշարձանը տեղադրվել է Տոլյատիի քաղաքապետ Սերգեյ Ժիլկինի հրամանով)
Սուրբ ծննդյան  մատուռ
Հուշահամալիր «Քաղաքի հիմնադիրներին»
«Տոլյատիի» քաղաքային դումաԿենտրոնական հրապարակում տեղի են ունենում քաղաքային տոներ, կազմակերպվում տոնավաճառներ։


== Ծանոթագրություններ ==
Սոխ (այլ կիրառումներ)

Սոխ բառը կարող է նշանակել.

Սոխ, բանջարեղեն, որը մշակվում է կլիմայական բոլոր գոտիներում և օգտագործվում գրեթե բոլոր կերակուրների մեջ։
Սոխ, հայերի մոտ ռուսներին վերաբերվող ազգային մականուն։
Կամպոսանո

Կամպոսանո (իտալերեն՝ Camposano, նեապ.՝ Vuoscoriale), կոմունա Իտալիայում՝ Կամպանիա մարզի Նեապոլի գավառում։ Սահմանակից է Չիչանո, Չիմիտիլե, Կոմիցիանո, Նոլա համայնքներին։
Բնակչության թվաքանակը 2014 թվականի տվյալներով եղել է 5.341: Բնակչության խտությունը կազմում է 1767 մարդ/կմ²։ Համայնքն զբաղեցնում է 3,22 կմ² տարածք։ Փոստային ինդեքս՝ 80030, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
I See Stars

I See Stars, ամերիկական էլեկտրոնիկոր խումբ, Միչիգանի Ուորեն քաղաքից։ Հիմնվել է 2006 թվականին։ Հիմնավորման պահից գրել են 4 ամբողջական ալբոմ։
Նրանց առաջին ալբոմի (3D) ձայնագրությաը մասնակցել է ամերիկացի րեփփեռ Bizzy Bone-ը։ Ալբոմը Billboard 200 չարթում 176-րդ հորիզոնականն է զբաղեցրել։ 
Նրանց երկրորդ ալբոմը՝ The End of the World Party վերնագրով, հրատարակվել է 2011 թվականի փետրվարի 22-ին, իսկ երրորդը՝ Digital Renegade վերնագրով, 2012 թվականի մարտի 12-ին, տեսանելի փոփոխություններով (ավելի ագրեսիվ նվագակցությամբ)
The Outfield խմբի «Your Love» երգին ներառված է Fearless Records քավըրը, Punk Goes Classic Rock.
Նրանց երգը «Comfortably Confused» ալբոմից օգտագործվել է Power Gig: Rise of the SixString 3-D վիդեոխաղի մեջ
։


== Պատմություն ==
Green Light Go! EP (2007)  BVTV- ի հարցազրույցներից մեկում Օլիվերը՝ խմբի վոկալիստն ասաց․ «Ես, եղբայրս, Բրենթը և Ջեֆը միմյանց ճանաչում էինք մանկությունից։ Միասին գնացել ենք տարրական դպրոց»։ Նույն հարցազրույցում նա բացատրեց, որ հատուկ պատճառներ չունեն, կոչվելու «Ես տեսնում եմ աստղերը», բացառությամբ այն բանի, որ նրանք պետք է հանդես գան անունով և «մեկը ներկայացրեց այս գաղափարը»։ Պաշտոնապես խումբը ստեղծվել է 2006 թվականին։   Նախքան խումբը կնքեց «Sumerian Records» լեյբլի հետ պայմանագիր, 2008-ին նրանք ինքնուրույն հրատարակեցին իրենց դեբյուտային «Green Light Go» մինի-ալբոմը։ 2007-ին, մի քանի դեմո-երգ և ինքնատիպ ալբոմ։


=== Դեբյուտային ալբոմ (2008—2009) ===
I See Stars EP (2008)  I See Stars-ը իրենց դեբյուտային ալբոմը՝ 3D-ն, ձայնագրել են 2008 թվականին, Ֆլորիդայի Օլրոնո քաղաքի Chango Gridlock Studios-ում։ Ալբոմի պրոդյուսերը Քեմերոն Միզելն էր (անգլերեն Cameron Mizell), ով նախկինում աշխատել էր այնպիսի խմբերի հետ, ինչպիսիք են Machines և Oceana:    Ալբոմը թողարկվել է 2009 թ. Ապրիլի 14-ին։ Շուտով խումբը լքեց Զախ Ջոնսոնը, ով ձայնագրության մեջ ընդգրկված էր որպես էքստրիմ վոկալիստ և ստեղնաշարային նվագարկիչ։ Զախին փոխարինեց նախկինում «We Came as Romans» մասնակից Քրիս Մուրը, որը լիովին փոխարինեց Զակին։  2008 թ. Օգոստոսին I Stars Stars-ը մասնակցեց «Artery Foundation Across the Nation» շրջագայությանը, Emarosa, Our Last Night, In Fear and Faith, Burden of a Day և Broadway խմբերի հետ միասին։  2009 թվականի վերջին նրանք նորւց մասնակցեցին <<Artery Foundation Across the Nation>> շրջագայությանը, Attack Attack!, Breathe Carolina, Asking Alexandria և Bury Tomorrow խմբերի հետ։


== Անդամներ ==


=== Ժամանակացույց ===


== Ֆիլմագրություն ==
Ստուդիային ալբոմներՍինգլներՄինի ալբոմներGreen Light Go! EP (2007)
I See Stars EP (2008)


== Տեսագրություն ==
«What This Means to Me»
«3-D»
«The Common Hours»
«The End of the World Party»
«Wonderland»
«Glow»
«Filth Friends Unite»
«NZT48»
«Murder Mitten»
«New Demons»
«Break»
«Running With Scissors»
«Calm Snow»


== Հղումներ ==
I See Stars на Allmusic
I See Stars Ֆեյսբուքում
I See Stars Թվիթթերում


== Ծանոթագրություններ ==
Այոս Նիկոլաոս (Խալկիդիկի)

Այոս Նիկոլաոս (հուն․՝ Άγιος Νικόλαος - Սուրբ Նիկողայոս Զմյուռնացի), գյուղ Հունաստանում։ Տեղակայված է Սիթոնիա Քաղկեդոնյան թերակղզու հենց սկզբում՝ Այոն Օրոս ծոցի ափից 2 կմ արևմուտք, Նիկիտիից հյուսիս-արևելք, Վուրվուրուից 10 կմ և Սալոնիկից 110 կմ հեռավորության վրա։ Մտնում է Կենտրոնական Մակեդոնիայի պերիֆերիայում՝ Խալկիդիկիի պերիֆերիկ միավորի Սիթոնիա համայնքի մեջ։ 2011 թվականի մարդահամարի տվյալներով բնակչության թիվը կազմել է 1714 մարդ։ 


== Պատմություն ==
Այոս Նիկոլաոսի շրջակայքը բնակեցված է եղել նախապատմական ժամանակներից։ Ըստ 13-րդ դարի վկայությունների՝ առաջին բնակավայրերի հետքերը հայտնաբերվել են գյուղի ծայրամասում և Պիրգոսի տարածքում, որտեղ հնագույն շրջանում գտնվում էր հինավուրց Սինգ քաղաքը, որի անունով, ըստ Ստրաբոնի, անվանվել  է Սինգիտյան ծոցը (այժմ՝ Այոն Օրոս) Սիֆոնիա (այժմ՝ Սիթոնիա) և Ակտա (այժմ՝ Այոն Օրոս) թերակղզիների միջև։
Ժամանակակից գյուղը ձևավորվել է երկու բնակավայրերի միացման արդյունքում՝ Այոս Նիկոլաոս և Այոս Յեորյիոս, որոնցից պահպանվել է Այոս Յեորյիոսի (Սուրբ Գեորգի) մատուռը։ Այսպիսով, գյուղի անունը տրվել է ի պատիվ Սուրբ Նիկոլասի, իսկ հովանավոր սուրբը դարձել է Սուրբ Գևորգը։ 
Այոս Նիկոլաոսի բնակիչները մասնակցել են 1821 թվականի հունական հեղափոխությանը։


== Համայնք ==
Այոս Նիկոլաոսի (Κοινότητα Αγίου Νικολάου) համայնքը ստեղծվել է 1918 թվականին (ΦΕΚ 152Α)։ Այն ներառում է 15 բնակավայր և կղզի։ 2011 թվականի մարդահամարի տվյալներով բնակչության թիվը կազմել է 1714։ Տարածքը 90,696 քառակուսի կիլոմետր է։


== Բնակչություն ==


== Ծանոթագրություններ ==
Նոգալես (Արիզոնա)

Նոգալեսը (անգլ.՝ Nogales), քաղաք ԱՄՆ Արիզոնա նահանգում, Սանտա Կրուս գավառի վարչական կենտրոնը։


== Տեղադիրք ==
Արիզոնայի Նոգալես քաղաքը գտնվում է ԱՄՆ - Մեքսիկա սահմանի վրա, և Մեքսիկայի Նոգալես քաղաքի հետ միասին փաստորեն մեկ ամբողջություն է, այն տարբերությամբ, որ այս երկու նույնանուն քաղաքներն իրարից բաժանված են պետական սահմանով։ Երկու բնակավայրերն իրարից բաժանող և սահմանին զուգահեռ ձգվող պողոտան այդպես էլ կոչվում է՝ «Միջազգային ավենյու» (International Avenue)։


== Բնակչություն ==
Բնակչությունը միատարր է, կազմված է մեքսիկական ծագում ունեցող քաղաքացիներից։


== Պատմություն ==
XIX դարում ստեղծված այս բնակավայրի առաջին անվանումը եղել է Այզեքթաուն՝ ոմն Ջեքոբ Այզեքսոնի անունով, որն այստեղ կառուցել էր առաջին պանդոկը, մինչև Սաութ Փեսիֆիք երկաթուղու ներկայանալը այդ շրջանում (1882)։ Երկաթուղու մոտեցման հետ միաժամանակ աճեց նաև բնակավայրի բնակչության քանակը և տնտեսական նշանակությունը։ Քաղաքը վերանվանվեց «Նոգալես» և այն դարձավ Սանտա Կրուս գավառի վարչական կենտրոնը (1899-ն)։ «Nogales» իսպաներեն նշանակում է «ընկույզներ» կամ «ընկուզենիներ»։


== Ժամանակակից քաղաք ==
Նոգալեսը մասնավորապես հայտնի է որպես սահմանային առևտրի կենտրոն։ Նաև ունի ապօրինի թմրադեղերի ներմուծման կարևոր հանգույցի համբավ։


== Կլիմա ==


== Ծանոթագրություններ ==


== Աղբյուրներ ==
Encyclopaedia Britannica, Micropaedia, 15-th edition, Vol. VII, Page 375
Կալեդոնյան անտառ

Կալեդոնյան անտառ (անգլ.՝ Caledonian Forest), լանդշաֆտի տեսակ, որը երբևէ ծածկել է Շոտլանդիայի մեծ մասը։ Ներկա պահին մարդու տնտեսական գործունեության հետևանքով պահպանվել է այդ անտառների ընդամենը  1 %-ը Գրամպիանյան և Շոտլանդական լեռնաշխարհներում։ Բայցևայնպես, այն բազմաթիվ կենդանատեսակների տարածման շրջանն է համարվում, որոնք հանդիպում են միայն Բրիտանական կղզիներում։


== Պատմություն ==
Կալեդոնյան անտառը վերջնականապես ձևավորվել է սառցե դարաշրջանի ավարտին, մոտ 10 հազար տարի առաջ։ Համաշխարհային օվկիանոսի մակարդակը զագալիորեն ցածր էր, քան հիմա, և Լա-Մանշ նեղուցի փոխարեն գոյություն ուներ պարանոց, որը միացնում է ժամանակակից Բրիտանական կղզիները մայրցամաքային Եվրոպային, այդ պատճառով այդ «կամրջով»  բուսականությունը սկսել է տարածվել դեպի հյուսիս՝ զբաղեցնելով այն տարածքները, որտեղ հալչել էր սառցաշերտը։ Անտառը, որը նման է ներկայիս Կալեդոնյան անտառին, սկզբում զբաղեցնում էր Մեծ Բրիտանիայի ամբողջ տարածքը, իսկ հետո՝ կարճ ժամանակահատվածում, կլիմայի տաքացման հետ զուգընթաց այն կրճատվում է և պահպանվում է միայն կղզու հյուսիսում՝ Շոտլանդական բարձրավանդակում։
Էկոլոգների գնահատմամբ, Եվրասիայի ծայր արևմուտքում տարածվող տայգայում ձևավորված սոճու անտառի տարածքը կազմում է շուրջ 15 հազար քառ․ կմ։ Շոտլանդիայի մեծ մասը ծածկված էր սոճիներով, կեչիներով, արոսիներով, կաղամախիներով, գիհիներով, ամառային կաղնիներով և մի քանի այլ ծառերով։ Կղզու արևմտյան հատվածն ավելի խոնավ կլիմա ունի։
Անտառն իր անվանումը ստացել է հռոմեացիների շնորհիվ, որոնք Շոտլանդիային անվանում էին Կալեդոնի։ Առաջին անգամ այն հիշատակվում է Պլինիոս Ավագի «Բնական պատմություն», որը գրված է մոտ մ․թ․ 77 թվականին։


== Պահակներ ==
Ներկա ժամանակներում անտառի մնացած մասը պահպանվում է օրենքներով։ Մասնավորապես, նրա զգալի մասը տեղակայված է Կերնգորմսի ազգային պարկում։ Մնացած այլ կղզյակները ունեն արգելոցի կարգավիճակ և գտնվում են Թռչունների պահպանության թագավորական ընկերության և անտառային տնտեսության կառավարական հանձնաժողովի կառավարման տակ։


== Լեգենդներ և բանահյուսություն ==
Արթուր արքայի մասին աշխատության մեջ, որը կոչվում  է «Բրիտների պատմություն», պատմվում է տասներկու մարտերից մեկի մասին՝ Cat Coit Celidon․ այդ մարտերը տեղի են ունեցել Կալեդոնյան անտառում։ Բրիտանացի գիտնականներ Ռեյչել Բրոմվիչը և Մարգրեթ Հեյքոքը  ենթադրում են որ Անտառի բանակը կենդանացել է հրաշագործների կողմից Cad Goddeu (ծառերի մարտը) պոեմում․ այստեղ նկարագրվում է Կալեդոնյան անտառը։
Մեռլինի մասին կելտական առասպելներում Միլդին Ուիլտի կերպարը նույնպես կապված է այդ անտառի հետ։


== Ծանոթագրություններ ==


== Արտաքին հղումներ ==
Reforesting Scotland
Forestry Commission Scotland
Scotland's Trees, Woods and Forests Archived 2014-08-02 at the Wayback Machine.
Caledonia dreaming Archived 2014-09-13 at the Wayback Machine., Published: January 2011
History and ancient woodlands of Scotland Archived 2014-09-13 at the Wayback Machine., Expanding Scotland's woods and forests Archived 2014-09-13 at the Wayback Machine.
The Central Scotland Forest Archived 2014-08-25 at the Wayback Machine.
Trees native to Scotland Archived 2017-01-10 at the Wayback Machine.
Trees for Life Site
Cairngorms National Park Site
Highland Native Wildlife Park Site
RSPB Abernethy Forest Reserve Site Archived 2006-02-20 at the Wayback Machine.
Կրիվա (գյուղ, Խուստի շրջան)

Անվան այլ կիրառումների համար տե՛ս՝ ԿրիվաԿրիվա (ուկրաիներեն՝ Крива), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Կրիվա գյուղում բնակվում էր 1 365 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մագնիսական գործարկիչ

Մագնիսական գործարկիչ, փոփոխական հոսանքի էլեկտրական անջատիչ, նախատեսված է գլխավորապես կարճ մար։ Բաղկացած է կոնտակտորից (ունի 3 ուժային կոնտակտ և I-5 բլոկ-կոնտակտներ), կոճակային պոստից և ջերմային ռելեից։ Մագնիսական գործարկիչի կոնտակտային համակարգը գործի է գցվում էլեկտրամագնիսական հաղորդակից։ Ռևերսիվ մագնիսական գործարկիչն ունի երկու կոնտակտ, որը միացված է մեխանիկական բլոկավորմամբ, որը բացառում է դրանց միաժամանակյա միացումը, ապահովում շարժիչի պտտման ուղղության փոփոխությունը՝ ռևերսը։ Մագնիսական գործարկիչները հաշվարկված են ժամում 150-3000 միացում հաճախականությամբ աշխատելու համար։
Աննե-Մարի Ռինդոմ

Աննե-Մարի Ռինդոմ (դան․՝ Anne-Marie Rindom, հունիսի 14, 1991(1991-06-14), Սոլերոդ, Ռուդերսդալ, Մայրաքաղաքային տարածաշրջան, Դանիա), դանիացի առագաստանավորդ, 2020 թվականի Ամառային Օլիմպիական խաղերի չեմպիոն, 2016 թվականի Ամառային օլիմպիական խաղերի բրոնզե մեդալակիր և 2015 ու 2019 թվականների աշխարհի չեմպիոն «Լազեր Ռադիալ» կարգում։


== Կենսագրություն ==
Մինչև 2009 թվականը Ռինդոմը հանդես է եկել Եվրոպա կարգում, որում 2008 թվականի հուլիսին դարձել է աշխարհի առաջնության արծաթե մեդալակիր, իսկ 2009 թվականի հուլիսին՝ չեմպիոն։ Այնուհետև դանիացին տեղափոխվել է «ԼԱզեր Ռադիալ» օլիմպիական կարգ։ Նոր կարգում իր դեբյուտից մի քանի ամիս անց Ռինդոմը դարձել է երկրորդը պատանիների աշխարհի առաջնությունում։ 2012 թվականին Ռինդոմը մասնակցել է Լոնդոնում անցկացված Ամառային օլիմպիական խաղերին և գրավել 13-րդ տեղը։ 2012-ից 2016 թվականներին ընկած ժամանակահատվածում Աննա-Մարիան մի քանի հաղթանակ և բազմաթիվ մեդալներ է նվաճել Աշխարհի գավաթի էտապներում։ Սանտանդերում կայացած աշխարհի առաջնությունում Ռինդոմը զբաղեցրել է 7-րդ տեղը, ինչը նրան թույլ է տվել կրկին ստանալ օլիմպիական ուղեգիր։ 2015 թվականին դանիացին հաղթել է աշխարհի առաջնությունում Լազեր Ռադիալ կարգում։
2016 թվականի ամռանը Անն-Մարի Ռինդոմը մասնակցել է իր երկրորդ Օլիմպիական խաղերին։ Դանիացի միայն մեկ մրցավազքում է կարողացել առաջինը հասնել եզրագծին, սակայն այլ մրցարշավներում ցուցադրվող հետևողականորեն բարձր արդյունքները նրան թույլ են տվել պայքարել հաղթանակի համար մինչև վերջ։ Մեդալային մրցավազքի մեկնարկից առաջ Ռինդոմը 2-րդ տեղում էր՝ ընդամենը 8 միավոր զիջելով առաջատար հոլանդուհի Մարիտ Բաումեսթերին։ Այնուամենայնիվ, վճռական մրցավազքում Անն-Մարին եզրափակիչ գծին հասել է միայն 8-րդը, ինչի արդյունքում նրանից կարողացել է առաջ անցնել իռլանդացի Աննալիզ Մյորֆին։


== Ելույթներ Օլիմպիական խաղերում ==


== Ծանոթագրություններ ==


== Արտաքին հղումներ ==
Աննե-Մարի Ռինդոմի ելույթների վիճակագրությունը